
Text rozhodnutia
Súd: Okresný súd Poprad Spisová značka: 26P/25/2023 Identifikačné číslo súdneho spisu: 8723210352 Dátum vydania rozhodnutia: 12. 09. 2023 Meno a priezvisko sudcu, VSÚ: JUDr. Zuzana Salajová ECLI: ECLI:SK:OSPP:2023:8723210352.4 ROZSUDOK V MENE SLOVENSKEJ REPUBLIKY Okresný súd Poprad sudkyňou JUDr. Zuzanou Salajovou v právnej veci navrhovateľky/manželky A. B., C. A., nar. XX. XX. XXXX, proti manželovi C. B., nar. XX. XX. XXXX, obaja trvale bytom D. XXX, o rozvod manželstva a úpravu rodičovských práv a povinností na čas po rozvode manželstva k mal. deťom E. B., nar. XX. XX. XXXX, A. B., nar. XX. XX. XXXX a F. B., nar. XX. XX. XXXX, zastúpeným kolíznym opatrovníkom Úradom práce, soc. vecí a rodiny Kežmarok, takto r o z h o d o l : I. Manželstvo navrhovateľky A. B., C. A., nar. XX. XX. XXXX a manžela C. B., nar. XX. XX. XXXX, uzavreté 11. 11. 2006 v B., zapísané v knihe manželstiev matričného úradu B. vo zväzku XX, ročník 2006, strana XXX, poradové číslo XXX, rozvádza. II. Schvaľuje rodičovskú dohodu uzavretú 12. 09. 2023 v tomto znení: Maloleté deti A. B., nar. XX. XX. XXXX a F. B., nar. XX. XX. XXXX, sa na čas po rozvode zverujú do osobnej starostlivosti matky A. B.. Maloletý E. B., nar. XX. XX. XXXX, sa na čas po rozvode zveruje do osobnej starostlivosti otca C. B.. Obaja rodičia sú oprávnení a povinní maloleté deti zastupovať v bežných veciach a spravovať ich majetok. Otec C. B. sa zaväzuje prispievať na výživu maloletého A. B. sumou 60 eur mesačne a maloletého F. B. sumou 60 eur mesačne, vždy do 15. dňa v mesiaci vopred matke, odo dňa právoplatnosti rozsudku o rozvode manželstva. Matka A. B. sa zaväzuje prispievať na výživu maloletého E. B. sumou 50 eur mesačne, vždy do 15. dňa v mesiaci vopred otcovi, odo dňa právoplatnosti rozsudku o rozvode manželstva. Styk otca s maloletými deťmi sa neupravuje. Styk matky s maloletým dieťaťom sa neupravuje. III. Žiaden z účastníkov nemá nárok na náhradu trov konania. o d ô v o d n e n i e : 1. Navrhovateľka podala dňa 18. 07. 2023 na tunajší súd návrh na rozvod manželstva a úpravu rodičovských práv a povinností k maloletým deťom na čas po rozvode. Na pojednávaní konanom dňa 12. 09. 2023 sa po vyhlásení rozhodnutia všetci účastníci prítomní na pojednávaní súčasne vzdali práva podať odvolanie proti predmetnému rozhodnutiu, čo potvrdili svojím podpisom na samostatnej listine, ktorá tvorí súčasť zápisnice. 2. Podľa § 2 zákona č. 161/2015 Z. z. Civilného mimosporového poriadku v znení neskorších predpisov (ďalej CMP), na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. Na účely tohto zákona sa pojmy žaloba, strana a spor vykladajú ako návrh na začatie konania, účastník konania (ďalej účastník) a konanie podľa tohto zákona, ak z povahy veci nevyplýva inak. 3. Podľa § 221 písm. a) zákona č. 160/2015 Z. z. Civilného sporového poriadku v znení neskorších predpisov (ďalej CSP), písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 4. S poukazom na vyššie citované zákonné ustanovenia písomné vyhotovenie rozsudku neobsahuje odôvodnenie, keďže rozsudok bol vyhlásený na pojednávaní za prítomnosti všetkých účastníkov, ktorí sa práva na podanie odvolania proti rozsudku písomne vzdali. Poučenie: Proti tomuto rozsudku v súlade s § 368 CSP, v spojení s § 2 CMP, nie je možné podať odvolanie, nakoľko sa účastníci konania práva podať odvolanie po vyhlásení rozsudku výslovne vzdali do zápisnice súdu. Ak nebude povinnosť uložená týmto rozhodnutím splnená v stanovenej lehote, možno sa jej splnenia domáhať návrhom na vykonanie exekúcie podľa osobitného predpisu, a ak ide o výkon rozhodnutia vo veciach starostlivosti o maloleté deti, mimo peňažnej povinnosti, výkon rozhodnutia o návrat maloletého do cudziny podaním návrhu na výkon rozhodnutia podľa Civilného mimosporového poriadku. Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošle priezvisko.

